再寄汤朝美
夙疴苦牵缠，旧学久废忘。闭门老叔夜，慵惰古无上。朋知音问绝，正复相觖望。独馀思子心，砥柱阅寒浪。作书往问讯，闻子亦微恙。深怜三医勤，却叹五鬼妄。新诗勤讽诵，渠魄自应丧。吾侪晓天星，齿发已非壮。羁孤寡会合，尚复困此障。冲风战寒林，落日翳叠嶂。轩车何来迟，为子倒家酿。
主题：怀人
情感：哀伤、孤独、怨恨